2020. gada 30. jūlijā Rīkojums Nr. 402

Rīgā (prot. Nr. 46 5. §)

**Par valsts nekustamā īpašuma "Ķieģeļceplis" "Ķieģeļnīcā", Tomē, Tomes pagastā, Ķeguma novadā, pārdošanu**

1. Saskaņā Publiskas personas mantas atsavināšanas likuma 4. panta pirmo daļu, ceturtās daļas 1. punktu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē, ievērojot Publiskas personas mantas atsavināšanas likuma 14. panta nosacījumus, nekustamo īpašumu "Ķieģeļceplis" (nekustamā īpašuma kadastra Nr. 7429 504 0018) – būvi (būves kadastra apzīmējums 7429 004 0116 001) – "Ķieģeļnīcā", Tomē, Tomes pagastā, Ķeguma novadā, kas ierakstīts zemesgrāmatā uz valsts vārda Zemkopības ministrijas personā.

2. Pircējs par nekustamo īpašumu maksā *euro*.

3. Zemkopības ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Finanšu ministrs J. Reirs